ELis on umbes 7 miljonit kultuurivaldkonnas kutseliselt tegutsevat inimest.  Lisaks loovisikute otsesele toetamisele selliste ELi programmidega nagu "Kultuur" ja "Meedia" määravad nende inimeste elu ja kutsealast tegevust EÜ asutamislepingu arvukad eeskirjad. EL on vastu võtnud autoriõiguse ja intellektuaalomandi direktiivid ning edasimüügiõigust ja rentimis- ja laenutamisõigust käsitlevad õigusaktid. (*3.4.5.) Kunstilise ja intellektuaalse loovuse toetamiseks lubab EL liikmesriikidel kohaldada teatud kaupade ja teenuste, näiteks raamatute ja perioodikaväljaannete, kultuuriürituste sissepääsutasude ning raadio- ja televisioonisaadete vastuvõtmise suhtes alandatud käibemaksumäära (minimaalne standardmäär: 15%, alandatud määr: 5%).